**OBAVIJEST**

Studenti koji su ostvarili pravo na smještaj u studentskom domu za akademsku godinu 2025./2026. temeljem Natječaja o subvencioniranom stanovanju useljavaju u razdoblju od 1. listopada do 10. listopada 2025. u terminu od 08:00 do 15:00 sati.

**Studenti sve informacije o useljenju mogu dobiti na:**  023/203 005 (za stari dom), 023/203 014(za novi dom)ili na**studentski.dom@unizd.hr**

Studenti mogu odgoditi useljenje, a o razlozima odgode dužni su obavijestiti koordinatore za smještaj studenata u Studentski dom. Za studente koji ne usele u navedenom razdoblju, a o razlozima ne obavijeste Studentski centar Sveučilišta u Zadru, smatrat će se da su odustali od smještaja.

Studenti koji su ostvarili pravo na smještaj prema Natječaju, dužni su prilikom useljenja priložiti slijedeće:

* **LIJEČNIČKU POTVRDU** (bez liječničke potvrde nije moguće ostvariti smještaj u dom)
* **DVIJE SLIKE** (vel. 3x3 cm)
* **OSOBNU ISKAZNICU NA UVID**
* **POTVRDU O UPISU U AK.GOD. 2025./2026. (**preuzeti sa Studomata)
* **POTVRDU O UPLATI RAČUNA ZA SMJEŠTAJ**

Studenti će prilikom useljenja preuzeti, popuniti i potpisati:

* **KARTON OSOBNIH PODATAKA (*Privola za obradu osobnih podataka*** čini sastavni dio Kartona osobnih podataka i studenti svojim potpisom daju dopuštenje da se njihovi podaci obrađuju u navedenu svrhu).
* **UGOVORE O KORIŠTENJU USLUGA SMJEŠTAJA U STUDENTSKOM DOMU** studenti će potpisati prilikom useljenja u dom (zajedno sa **Zapisnikom o primopredaji i ispravnosti dodijeljene opreme i sobe- Zadužnica** koja čini sastavni dio Ugovora).

**Prijavu privremenog boravka** za sve stanare izvršit će Sveučilište u Zadru, Studentski centar.